༄༅། །དོན་རྒྱན་སོ་ལྔའི་དཔེར་བརྗོད་བློ་གསལ་གཞོན་ནུའི་མགུལ་རྒྱན་ནོར་བུ་
རིན་པོ་ཆེའི་དོ་ཤལ་ཞེས་བྱ་བ་བཞུགས་སོ། །
ནམ་མཁའ་རྡོ་རྗེ་དཔལ་བཟང་པོ།
ཨོཾ་སྭ་སྟི་པྲ་ཛཱ་བྷྱཿ ཡེ་ཤེས་འོད་ཀྱི་ལང་ཚོ་རབ་ཞུགས་མཁྱེན་ཡངས་དཀར་བའི་མེ་ཏོག་
དགོད། །བརྩེ་དགའ་འཛུམ་གྱི་འདབ་བརྒྱ་རབ་གྲོལ་རྨོངས་མུན་དྲུང་འབྱིན་སྦྲང་རྩིའི་རོ། །མཆོག་ཏུ་
མངར་བའི་སྐལ་བཟང་སྙིང་ལ་མི་ཟད་ཚིག་གི་འདོད་པ་འཇོ། །ཤེས་རབ་རལ་གྲིས་ཐེ་ཚོམ་གཅོད་
མཛད་ལྷ་དེས་སྐྱེ་རྒུ་ཤིས་པས་སྐྱོངས། །ངོ་མཚར་མཚན་དཔེའི་རི་མོ་རྣམ་བཀྲ་དབང་པོའི་གཞུ་ལྟར་
མཛེས་སྐུ་ཡི། །ལང་ཚོ་དར་བབ་འདྲེན་བྱེད་བདུད་རྩི་རབ་སྙན་དབྱངས་ཀྱི་མེ་ན་ཀཿ། །ཟབ་གསལ་
ཡེ་ཤེས་ཏིང་འཛིན་ཆུ་གཏེར་འོད་ཀྱི་རླབས་ལྡན་འདོད་པ་འཇོ། །དབྱངས་ཅན་ལྷ་ཀྱཻ་མགྲིན་པར་
རོལ་ལ་ངག་རིག་མཆོག་གི་དགའ་སྟོན་མཛོད། །མཁྱེན་པའི་ཆ་རྫོགས་ལེགས་བཤད་བསིལ་ཟེར་
མཁས་དབང་རྒྱུ་སྐར་འབུམ་གྱི་བདག
།གནས་ལྔའི་སྲོལ་འབྱེད་འོད་སྣང་ལུང་རྟོགས་རྫོགས་ལྡན་
ཀུནྡའི་ཉེར་བསྐྱེད་མཆོག །ལོག་ལྟའི་མུན་པ་མཐར་བྱེད་རྟོག་དཔྱོད་ཆུ་གཏེར་བཞད་མཁས་གཉེན་
ཞེས་པའི། །གྲགས་སྙན་ཟླ་ལྕམ་དབྱངས་བརྒྱས་བསྔགས་པ་འཇམ་མགོན་དཔའ་བོ་ས་པཎ་རྒྱལ། །
མཁས་མང་ཐོས་པའི་ལེགས་བཤད་བདུད་རྩིའི་སྐྱེས། །མཁྱེན་ཡངས་སྤྲིན་གྱི་ཕྲེང་བ་ངལ་བའི་ཁུར། །
ངོ་མཚར་ཀླུ་དབང་བཤད་སྒྲུབ་གདེང་ཀས་མཛེས། །ལུང་རྟོགས་རྒྱ་མཚོའི་མཁྱེན་བརྩེས་སྙིང་ལ་
འཁྱུད། །བསླབ་གསུམ་ཐོས་བསམ་སྒོམ་པའི་ཡིད་བཞིན་མཚོར། །རྨད་བྱུང་འཆད་རྩོད་རྩོམ་པའི་
འཛུམ་རླབས་བྲེལ། །རྒྱལ་བསྟན་མཛེས་པའི་རྒྱན་གཅིག་ཡོངས་འཛིན་མཆོག །ངག་དབང་ཆོས་
305

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བརྒྱད་པ།
གྲགས་ཞབས་ལ་སྙིང་ནས་འདུད། །མཁས་པའི་མདུན་སར་ལེགས་བཤད་མགྲིན་མཐོ་ཞིང་། །རྒྱན་
ལྡན་ངག་གི་ལྕགས་སྐྱུས་ལྷག་པའི་ལྷ། །སྐད་ཅིག་ལ་འགུག་རྒྱལ་གསུང་ཡིད་བཞིན་མཚོར། །ཉེར་
བགྲོད་ལམ་འདིར་དཔྱོད་ལྡན་ཅིས་མི་འཇུག །
འདིར་དོན་རྒྱན་སོ་ལྔའི་དཔེར་བརྗོད་དཔྱོད་ལྡན་བློ་གསལ་གཞོན་ནུའི་ཚོགས་ཀྱི་བློ་གྲོས་
ཀྱི་རེ་བ་ཡོངས་སུ་འགེང་པར་ནུས་པ་ཞིག་འགོད་པར་འདོད་པ་ལས། དང་པོ་རང་བཞིན་བརྗོད་པའི་
རྒྱན་ལ་བཞི་ཡོད་པ་ལས།
དང་པོ་རིགས་ཀྱི་རང་བཞིན་བརྗོད་པའི་རྒྱན་ནི། ངོ་མཚར་བླ་གོས་ངུར་སྨྲིག་མདངས་
བཀྲ་ཞིང༌། །མ་སྒྲིབས་མཚན་དཔེའི་མཛེས་སྡུག་ཀུན་ནས་གསལ། །སྙན་འཇེབས་དྲུག་ཅུའི་གསུང་
དབྱངས་དང་ལྡན་པའི། །སྐལ་བཟང་སངས་རྒྱས་འདི་དག་ཕྱག་གི་གནས། །ཡང༌། ལེགས་བྱས་དར་
བབ་ལང་ཚོ་མཛེས་ལྡན་པའི། །ངོ་མཚར་ནོར་བུའི་དོ་ཤལ་རྒྱན་འཕྲེང་ཅན། །རབ་མཛེས་མཚན་
དཔེའི་ཡོན་ཏན་ཀུན་ནས་གསལ། །ལྷ་མོ་འདི་དག་ངག་འཇམ་སྨྲ་བའི་དཔལ། །གཉིས་པ་བྱ་བའི་
རང་བཞིན་བརྗོད་པའི་རྒྱན་ནི། ཧྲི་ཞེས་གསུང་དབྱངས་སྙན་པར་རབ་སྒྲོག་ཅིང༌། །དཀྱུས་རིང་སྤྱན་
ཟུང་དག་ནི་རྣམ་པར་གཡོ། །བདག་ཅག་འགྲོ་བློར་སིམ་པར་བྱེད་པའི་སླད། །འཇམ་མཉེན་སོར་
མོས་རྒྱུད་མངས་བསྐུལ་བར་མཛད། །གསུམ་པ་ཡོན་ཏན་གྱི་རང་བཞིན་བརྗོད་པའི་རྒྱན་ནི། མཚར་
ARRRRRRRRRRRRRRRRRRR
སྡུག་ལང་ཚོ་བློ་སྟེར་ལྷག་པའི་ལྷས། །མ་རིག་མུན་པའི་ཚོགས་རྣམས་ཉེར་བསལ་ཞིང༌། །རིག་པའི་
གནས་ལ་བློ་གྲོས་མཆོག་སྩོལ་བས། །ཐོས་བསམ་འབད་མེད་ལྷུན་གྲུབ་ཐོབ་འདི་མཚར། །བཞི་པ་
རྫས་ཀྱི་རང་བཞིན་བརྗོད་པའི་རྒྱན་ནི། སྒྱུ་འཕྲུལ་ཡུམ་གྱི་ལྷུམ་ནས་ཟས་གཙང་སྲས། །མདོ་སྔགས་
ཐེག་རིམ་ཆོས་ཀྱི་འཁོར་ལོ་བསྐོར། །སྐྱེ་རྒུ་ཀུན་ལ་ཕན་བདེའི་ལམ་བཟང་ཕྱེ། །ཤཱཀྱའི་རྒྱལ་པོ་སྲིད་
ཞི་ཀུན་གྱི་སྐྱབས། །དོན་རྒྱན་ལེའུ་དང་པོའོ། །
གཉིས་པ་ལ་སོ་གསུམ་ཡོད་པ་ལས། །དང་པོ་ཆོས་དཔེའི་རྒྱན་ནི། སྨིན་ལེགས་ལེགས་
ལྡན་གུར་གུམ་གཞོན་ནུ་ཡི། །ལེགས་བྱས་གེ་སར་རྒོད་པ་ཇི་བཞིན་དུ། །མགོན་ཁྱོད་ཞལ་བཟང་ངོ་
མཚར་ཡིད་འོང་བ། །དམར་སེར་འོད་ཀྱིས་ཀུན་ནས་མཛེས་པའོ། །གཉིས་པ་དངོས་པོ་བརྗོད་པའི་
306

དོན་རྒྱན་སོ་ལྔའི་དཔེར་བརྗོད་བློ་གསལ་གཞོན་ནུའི་མགུལ་རྒྱན་ནོར་བུ་རིན་པོ་ཆེའི་དོ་ཤལ།
དཔེ་རྒྱན་ནི། གང་སྐུ་རབ་མཛེས་རྣམ་པ་ལུས་ཕྲ་བཞིན། །གསུང་དབྱངས་དྲི་ཟའི་རྒྱུ་མངས་ཀྱི་རྗེས་
འགྲོ། །ཁྱོད་ཐུགས་ཟབ་གསལ་ནམ་མཁའ་དག་དང་མཚུངས། །དབྱངས་ཅན་ཐུགས་རྗེས་འབྲལ་
མེད་བདག་ལ་སྲུངས། །གསུམ་པ་གྲགས་ཟློག་གི་དཔེ་རྒྱན་ནི། ཁྱོད་ཞལ་འཛུམ་པའི་ཚེམ་དཀར་
ཕྲེང་བ་ནི། །སྲིད་འདིར་མཛེས་པ་ཇི་བཞིན་འོད་དཀར་ཅན། །མཐོ་མཐིང་ཨུཏྤལ་མདངས་ལྡན་
མཚན་དཔེའི་དཔལ། །འགྲོ་བའི་ཡིད་འདི་རབ་ཏུ་འཕྲོག་པར་བྱེད། །བཞི་པ་ཕན་ཚུན་དཔེ་རྒྱན་ནི།
གང་སྐུ་ཡིད་འོང་ཟླ་ལྕམ་དཔལ་མོ་ཡི། །རབ་དགེས་འཛུམ་པའི་ཞལ་བཞིན་འོད་དཀར་ཅན། །རྣམ་
རྒྱས་ལང་ཚོ་ཅན་དེའི་མཛེས་སྡུག་བཞིན། །ཚངས་སྲས་ཞལ་དཀྱིལ་ཡིད་དུ་འོང་བ་ལགས། །ལྔ་པ་
ངེས་པའི་རྒྱན་ནི། ལེགས་བྱས་སྙན་ཚིག་སྨྲ་ལ་དཎྜི་ཁྱོད། །ངག་དབང་ཚངས་པའི་བུ་མོ་ཉིད་དང་
མཚུངས། །དེ་ལས་གཞན་པའི་དཔེ་ཟླ་སྲིད་གསུམ་ན། །རྒྱལ་ཀུན་མཁྱེན་བརྩེས་སྤྱན་གྱིའང་
གཟིགས་མ་ཡིན། །དྲུག་པ་ངེས་མིན་དཔེ་རྒྱན་ནི། རབ་མཛེསདཀར་གསལ་ཚེམས་ཀྱི་ཕྲེང་བ་ནི། །
ལེགས་ལྡན་ཀུ་མུད་གཞོན་ནུ་གསར་བ་ཡི། །རྗེས་འགྲོ་ཉིད་དང་ངེས་མཚུངས་གཞན་དུ་ཡང༌། །དེ་
ལྟར་འཛིན་ན་དེ་ཡི་དཔལ་འཛིན་ནོ། །བདུན་པ་བསྡུས་པའི་དཔེ་རྒྱན་ནི། མཁྱེན་ཅན་ཟླ་ལྕམ་ལྷ་ཡི་
འདྲེན་བྱེད་ནི། །གནག་པས་བུང་བའི་རྗེས་སུ་འགྲོ་མིན་ཏེ། །དཀྱུས་རིངས་རྣམ་པར་འཕྲུལ་པས་སྐྱེ་
རྒུ་ཀུན། །རབ་དགའི་དཔལ་སྟེར་བྱེད་པ་འདིས་ཀྱང་ངོ་། །བརྒྱད་པ་ཕུལ་བྱུང་གི་དཔེ་རྒྱན་ནི།
འཁོན་རིགས་ས་སྐྱའི་འཇམ་མགོན་དཔའ་བོ་དང༌། །ནག་མོ་ཁོལ་ཞེས་གྲགས་པའི་སྙན་ངག་མཁན། །
རྒྱ་བོད་ནོར་འཛིན་ཁོ་ནས་ཐ་དད་ཀྱི། །མཁས་པའི་དབྱེ་བ་གཞན་ཞིག་སུ་ཡིས་མཐོང༌། །དགུ་པ་
རབ་བརྟགས་ཀྱི་དཔེ་རྒྱན་ནི། ཨེ་མ་གང་སྐུའི་མཚར་སྡུག་དཔལ་གྱི་ཚོགས། །མཛེས་པ་འཛིན་ཞེས་
ཐུན་མཚམས་ཁང་སར་མཐོང༌། །ཡིད་འོང་ལི་ཁྲིའི་མདངས་ཀྱིས་མཁྱུད་པ་ཡི། །པདྨ་རཱ་གའི་རི་
བོའང་སྣང་མིན་ནམ། །བཅུ་པ་རྨད་བྱུང་གི་དཔེ་རྒྱན་ནི། ལེགས་བྱས་ཆུ་སྐྱེས་གེ་སར་བཞད་པའི་
རྩེར། །རྐང་དྲུག་ལྡན་པའི་ལན་ཚར་འཕུར་ལྡིངས་བྲེལ། །རབ་སྙན་རྒྱུད་མངས་སྒྲ་ལས་གནས་ལྔའི་
དབྱངས། །སྒྲོགས་ན་ཁྱོད་སྐུའི་ངོ་མཚར་དཔལ་འཛིན་ནོ། །བཅུ་གཅིག་པ་རྨོངས་པའི་དཔེ་རྒྱན་ནི།
ལྷ་ཁྱོད་ཞལ་བཟང་བལྟ་འདོད་རི་བོང་ཅན། །ཡིད་འོང་གཟུགས་མཛེས་མཁའ་ལ་སྦྱར་མཐོང་ནས། །
307

རིས་མེད་ཆོས་རིག་གཏེར་མཛོད་ལས།
སྙན་འགྲེལ་དཔེ་དཀོན་གཅེས་བཏུས་པོད་བརྒྱད་པ།
དེ་ཚེ་འཛུམ་འཕྲེང་ལྡན་ཞེས་དད་པ་ཡི། །ཐལ་མོ་སྦྱར་ཏེ་དེ་ལ་བདག་གིས་བཏུད། །བཅུ་གཉིས་པ་
ཐེ་ཚོམ་གྱི་དཔེ་རྒྱན་ནི། མི་མཇེད་ཞིང་འདིའི་འདྲེན་པ་ཟས་གཙང་སྲས། །བདུད་རྩིའི་ཆོས་འཁོར་
བསྐོར་རམ་ས་སྐྱ་པ། །གདུལ་བྱར་རྗེས་ཆགས་དབྱངས་ཅན་རྒྱུད་མངས་རྡུང༌། །ཅི་ཞེས་ཡིད་གཉིས་
ཐེ་ཚོམ་འཁྱོག་ལ་འཕྱངས། །བཅུ་གསུམ་པ་གཏན་ལ་འབེབས་པའི་དཔེ་རྒྱན་ནི། གང་སྐུ་ལུས་ཕྲའི་
མཛེས་འཕྲོག་དབང་པོའི་གཞུ། །སྙན་ཚིག་འདོད་འཇོ་མི་སྨྲ་ལྷ་རྣམས་ཀྱིས། །གང་དུ་སྤྲུལ་པའི་ཐིག་
ལེ་མཆོག་མ་མིན། །དེ་ཕྱིར་ངག་དབང་ཚངས་པའི་བུ་མོའོ། ། བཅུ་བཞི་པ་སྦྱར་བའི་དཔེ་རྒྱན་ནི། མི་
ཟད་ཡིད་ལ་འདོད་དགུ་སྦྱིན་པའི་དཔལ། །མི་དམན་ཕན་བདེའི་གྲིབ་བསིལ་ཀུན་ལ་སྙོམས། །གང་
གི་ཡོན་ཏན་ཕུན་ཚོགས་བསམ་མི་ཁྱབ། །ཁྱོད་ནི་འཆི་མེད་དཔག་བསམ་ལྗོན་པ་བཞིན། །བཅོ་ལྔ་པ་
མཉམ་ཉིད་ཀྱི་དཔེ་རྒྱན་ནི། །ཨེ་མ་མཚར་སྡུག་ལང་ཚོ་ལྡན་པའི་ལྷ། །ངག་དབང་རྡོ་རྗེ་དབྱངས་ཅན་
ལྷ་མོ་ནི། །ཡིད་བསྲུབས་བདག་པོའི་དགའ་མ་ཇི་བཞིན་དུ། །༼དཔེ་ཅན༽མཛེས་༼དཔེ་ལ༽ལྡན་༼ཡིད
བསྲུབས་ཀྱི༽ཆོམ་རྐུན་༼ཏེ་རྩུབ་གཅོད༽མ་ཡིན་པ་ཡིས་སོ། །བཅུ་དྲུག་པ་སྨད་པའི་དཔེ་རྒྱན་ནི། ཟབ་གསལ་
ཆུ་གཏེར་ལྕེ་གཉིས་དང་འགྲོགས་ལ། །ཏམྦུ་ར་དབྱངས་ཆོས་ཚུལ་རོ་དང་བྲལ། །གངས་རྡུལ་
བརྩེགས་པ་བེམ་པོའི་རང་བཞིན་ཉིད། །དབྱངས་ཅན་ཐུགས་གསུང་སྐུ་ལ་ཆར་མི་ཕོད། །བཅུ་བདུན་
པ་བསྔགས་པའི་དཔེ་བརྒྱན་ནི། གཏིང་ཟབ་ཆུ་གཏེར་རིན་ཆེན་འབྱུང་བའི་གནས། །མི་ཟད་དགོས་
འདོད་ཡིད་བཞིན་སྩོལ་བ་སྟེ། །ངག་དབང་རྡོ་རྗེ་དབྱངས་ཅན་ལྷག་པའི་ལྷ། །དེ་དག་རྣམ་པ་ཀུན་ཏུ་
མཚུངས་པ་ལགས། །བཅོ་བརྒྱད་པ་བརྗོད་འདོད་ཀྱི་དཔེ་རྒྱན་ནི། གང་གི་སྲིད་ན་ཕྱག་ཞབས་སོར་
མོ་རྣམས། །དྲྭ་བས་ཡོངས་སུ་འབྲེལ་བའི་དཔེ་ཟླ་ནི། །རྨད་བྱུང་ཡོན་ཏན་ལྡན་ནམ་སྐྱོན་མངའ་ཡང་། །
འདབ་བཟང་དབང་པོའི་ཁེངས་པ་འཇོམས་པ་ལགས། །བཅུ་དགུ་པ་འགལ་བའི་དཔེ་རྒྱན་ནི། ཀྱེ་མ་
མཛེས་ཤིང་ཡིད་འོང་རོལ་པ་དང༌། །དྲེགས་པ་འདོད་པ་ཀུན་དུ་དགའ་བའི་གྲོགས། །ཆུ་སྐྱེས་དེ་ཡིས་
བདེ་བླག་ཉིད་དུ་ནི། །འཛུམ་བྱེད་ཀུན་གསལ་ཟླ་བའི་དགྲ་ཟླར་གྱུར། །ཉི་ཤུ་པ་དགག་པའི་དཔེ་རྒྱན་ནི།
གང་ཞིག་ཉིན་མོར་བྱེད་འདི་དུས་མེ་ཡི། །མི་ཟད་ཉེར་འཚོའི་ཚོགས་ལས་མ་རྒྱལ་ཕྱིར། །མགོན་པོ་
ཟུར་ཕུད་ལྔ་ལྡན་ཞལ་དཀྱིལ་ལ། །འགྲན་པའི་གོ་སྐབས་ནམ་ཡང་ཡོད་མ་ཡིན། །ཉེར་གཅིག་པ་ངོ་
308

དོན་རྒྱན་སོ་ལྔའི་དཔེར་བརྗོད་བློ་གསལ་གཞོན་ནུའི་མགུལ་རྒྱན་ནོར་བུ་རིན་པོ་ཆེའི་དོ་ཤལ།
བསྟོད་ཀྱི་དཔེ་བརྒྱན་ནི། །བདེན་གསུང་དབང་པོ་མཚན་དཔེའི་མདངས་འོད་འཛུམ། །ས་སྐྱའི་
འཇམ་མགོན་མཛོད་སྤུའི་འཁྱིལ་རིས་ཅན། །དེ་དག་ཕན་ཚུན་རྣམ་པར་མཚུངས་པ་ལས། །ཁྱད་པར་
འཕགས་པ་འགའ་ཡང་ཡོད་མ་ཡིན། །ཉེར་གཉིས་པ་དེ་ཉིད་བརྗོད་པའི་དཔེ་རྒྱན་ནི། དར་བབ་ལང་
ཚོ་མཛེས་འདི་ཚངས་སྲས་ལྷའི། །རབ་དགེས་འཛུམ་པའི་ཞལ་ཡིན་ཀུནྟ་མིན། །ཐོས་འཛིན་སྣོད་དུ་
ཉེར་བབས་རྒྱུད་མང་སྒྲ། །མ་ཡིན་ཚངས་པའི་བུ་མོའི་གསུང་ཉིད་དོ། །ཉེར་གསུམ་པ་ཐུན་མོང་མིན་
པའི་དཔེ་རྒྱན་ནི། ༼རྩ་བའི་བླ་མ།༽ཙན་དན་ག་བུར་གཞོན་ནུ་དག་གི་ནི། །བསུང་ཞིམ་ལས་འདས་རྣམ་
འདྲེན་དམ་པའི་མཆོག །ཚུལ་ཁྲིམས་དྲི་བཟང་འཐུལ་བའི་དཔེ་ཟླར་ནི། སྐྲུན་མིན་རང་ཉིད་ཁོ་ན་
མཚུངས་པར་ངེས། །ཉེར་བཞི་པ་འབྱུང་མིན་དཔེ་རྒྱན་ནི། དུས་གསུམ་རྒྱལ་བའི་མཁྱེན་བརྩེ་ནུས་པ་
ཀུན། །གཅིག་བསྡུས་གཟུགས་བརྙན་འོད་དུ་འབར་བ་བཞིན། །རྣམ་འདྲེན་མཆོག་གི་ཡོན་ཏན་ཕུང་
པོའི་དཔྱིད། །གང་གི་གྲགས་སྙན་སྲིད་རྩེར་མངོན་པར་མཛེས། ། ཉེར་ལྔ་པ་སྲིད་མིན་གྱི་དཔེ་རྒྱན་ནི།
པདྨའི་མཛའ་བོ་དག་ལས་མུན་པ་དང༌། །བདུད་རྩི་འོད་དཀར་ཅན་ལས་ཚ་བའི་ཟེར། །ཇི་བཞིན་ཟླ་
ལྕམ་དཔལ་མོའི་ཞལ་འཛུམ་ལས། །སྨད་འོས་གྲོང་ཚིག་འབྱུང་བ་སྲིད་མ་ཡིན། །ཉེར་དྲུག་པ་མངས་
པའི་དཔེ་རྒྱན་ནི། མཐའ་བྲལ་ཟླ་བའི་མ་ལས་ནོར་གྱི་བུ། །རབ་དཀར་ཀཻ་ལ་ཤ་ཡི་དལ་འགྲོའི་རྒྱུན། །
འཆི་མེད་ལྗོན་པ་འདོད་དགུ་འབྱུང་བ་བཞིན། །རྣམ་འདྲེན་མཆོག་ལས་ལེགས་བཤད་སྦྱིན་མང་ངོ་། །
ཉེཇ་ལདན་པ་རྣམ་འགྱུར་གྱི་དཔེ་རྒྱན་ནི ཤ རྒྱུ
ཉེར་བདུན་པ་རྣམ་འགྱུར་གྱི་དཔེ་རྒྱན་ནི། ཟླ་ལྕམ་ཞལ་དཀྱིལ་དཀར་གསལ་འོད་བརྒྱའི་དཔྱིད། །འོ་
མའི་རྒྱ་མཚོར་ངལ་མེད་བཀྲུས་པ་བཞིན། །དབུ་ལོ་བུང་བ་ལྟ་བུར་གནག་ཅིང་འཁྱིལ། །མིག་སྨན་རྒྱ་
མཚོའི་གཏིང་ནས་ཕྱུང་བ་བཞིན། །ཉེར་བརྒྱད་པ་འཕྲེང་བའི་དཔེ་རྒྱན་ནི། དགའ་བའི་ཚལ་གྱི་ལྗོན་
པ་ཇི་བཞིན་དུ། །ལྗོན་པའི་ཡལ་འདབ་འདབ་མས་གེ་སར་བཞིན། །གེ་སར་གཞོན་ནུའི་རྐང་དྲུག
ལྡན་པ་བཞིན། །ཟླ་ལྕམ་ཉིད་བསྐུར་མཚན་དཔེའི་དཔལ་འཛིན་ནོ། །ཉེར་དགུ་པ་བཞིན་སྒྲ་གཅིག་
པའི་ངག་དོན་གྱི་དཔེ་རྒྱན་ནི། མཛེས་སྡུག་འོད་ཀྱི་ད